সট্‌সি
সট্‌সি ২০০৫ সালের দক্ষিণ আফ্রিকান নাট্য চলচ্চিত্র। দক্ষিণ আফ্রিকা/যুক্তরাজ্যের এবং পিটার ফুদাকোভস্কির সহ-প্রযোজনায় আথোল ফুগার্ডের একই নামের উপন্যাসের উপর ভিত্তি করে চলচ্চিত্রটির চিত্রনাট্য রচনা এবং পরিচালনা করেছেন গেভিন হুড। প্রেসলে চুয়েনেয়াগে সট্‌সি চরিত্রে এবং মথুসি ম্যাগানো, কেনেথ নক্সসি, টেরি ফেটো অন্যান্য চরিত্রে অভিনয় করেন। চলচ্চিত্রটি ২০০৬ সালের সেরা বিদেশী ভাষার চলচ্চিত্রের জন্য একাডেমি পুরস্কার লাভ করে, এবং সেরা বিদেশী ভাষার চলচ্চিত্রের জন্য গোল্ডেন গ্লোব পুরস্কারে মনোনীত হয়েছিল।